wickkiey/tamil-wikipedia-chunked huggingface dataset:
# தமிழர் இடையே பௌத்தம்

## இந்தியா

### தமிழ்நாடு

அமைந்துள்ள புத்தர் சிலை]]
பழங்கால தமிழ் பௌத்த நூலான மணிமேகலையைக் காவிரி பூம்பட்டினத்தைத் தளமாகக் கொண்டு சீத்தலைச் சாத்தனார் இயற்றினார்.  
இன்றைய பல்லவனேசுவரத்தில் கண்டெடுக்கப்பட்ட அக்கால நகர இடிபாடுகளில் நான்காம், ஐந்தாம் நூற்றாண்டைச் சேர்ந்த புத்த மடாலயம், புத்தர் சிலை, புத்தபீடம் (புத்தர் பாதம்) ஆகியவற்றின் எச்சங்கள் கிடைத்தன.  
நாகப்பட்டினம் நகரில் மூன்றாம் நூற்றாண்டைச் சேர்ந்த பர்மிய வரலாற்று எழுத்துக்கள் கண்டுபிடிக்கப்பட்டன. இங்கு அசோகரால் கட்டப்பட்ட புத்த விகாரை இருந்ததற்கான ஆதாரமாக இது விளங்குகிறது.  
நாகப்பட்டினம் நான்காம், ஐந்தாம் நூற்றாண்டு காலத்தில் பௌத்த மையமாக இருந்தது. அக்கால கட்டத்தில் அங்கு தாது கோபுரம் இருந்தது. ஆனால் பின் வந்த காலத்தில் இங்கிருந்து அது மறைந்துவிட்டது. ஆனால் மீண்டும் ஒன்பதாம் நூற்றாண்டில் தழைத்தது. (எச்.பி.ராய், தி வின்டஸ் ஆப் சேஞ்ச், தில்லி 1994, பக்கம்.&nbsp;142) 11 ஆம் நூற்றாண்டில், முதலாம் ராஜராஜ சோழனின் உதவியுடன் சூடாமணி விகாரையை சாவக மன்னனான ஸ்ரீவிஜய சூளாமணிவர்மன் புதுப்பித்துக் கட்டினார். குலோத்துங்க சோழனின் "அணிமங்கலம் செப்பேட்டில்" புத்தத் துறவியான “காசிப தேரர்” நாகநாட்டு புத்தத் துறவிகளின் உதவியுடன் ஆறாம் நூற்றாண்டைச் சேர்ந்த பௌத்தக் கோயிலை புதுப்பித்ததாகக் கூறப்பட்டுள்ளது. இந்த "நாகர் அன்னம் விகாரை" பிற்காலத்தில் நாகனவிகாரை என அழைக்கப்பட்டது. இங்கு பௌத்தம் 15 ஆம் நூற்றாண்டுவரை தழைத்தோங்கி இருந்தது, விகாரையின் கட்டடங்கள் 18 ஆம் நூற்றாண்டுவரை இருந்தன.  
காஞ்சிபுரம் தென் இந்தியாவின் பழைய நகரங்களில் ஒன்று ஆகும். இந்நகரத்தில் தமிழ், சமஸ்கிருதம், பாளி ஆகிய மொழிகள் கற்பிக்கப்பட்டன. இந்நகரத்திற்கு யுவான் சுவாங் வந்ததாக கருப்படுகிறது. இவர் இந்த நகரத்திற்கு ஏழாம் நூற்றாண்டில் வந்தார். மேலும் இந்த நகரம் ஆறு மைல் சுற்றளவு கொண்டதாக இருந்தது என்றும், இந்த மக்கள் வீரத்துக்கும் பக்திக்கும் பெயர் பெற்றவர்களாக இருந்தனர் என்றும், மேலும் நீதியை விரும்புபவர்களாகவும், பிறருக்கு மரியாதை தருபவர்களாகவும், கற்றல் மிக்கவர்களாகவும் இருந்தனர் என குறிப்பிட்டுள்ளார். கௌதம புத்தர் இந்த இடத்துக்கு வந்துள்ளார் எனவும் கூறியுள்ளார். இந்நகரம் பல்லவர்களின் ஆட்சிக் காலமான நான்காம் நூற்றாண்டு முதல் ஒன்பதாம் நூற்றாண்டுவரை தலைநகராக புகழ்வாய்ந்ததாக இருந்தது. மேலும் பிரபலமான பல கோயில்கள் இவர்களின் ஆட்சிக்காலத்தில் கட்டப்பட்டன. தமிழ் மரபில் பிறந்தவரும் சென் புத்தமதத்தின் நிறுவனருமான போதி தருமன் இங்கு பிறந்தவர்,<span id="cite_ref-FOOTNOTEKambeyear_unknown_5-0" rel="dc:references"><span></span></span><span id="cite_ref-FOOTNOTEZvelebil1987125-126_6-0" rel="dc:references"><span></span></span><span id="cite_ref-7" rel="dc:references"><span></span></span> புகழ்வாய்ந்த சமஸ்கிருத எழுத்தாளரும் *தாசகுமார சரித்திரம்* என்ற நூலை எழுதியவருமான தண்டின் இவ்வூரைச் சேர்ந்தவர். இன்னொரு சமஸ்கிருத புலவரான பாரவி ஆகிய இருவரும் காஞ்சிபுரத்தைச் சேர்ந்தவர். இவர் பல்லவ மன்னன் சிம்மவிஷ்ணுவின் கீழ் *கிராட்டார்ஜுன்யா* நூலை எழுதினார். மேலும் புகழ்வாய்ந்த பௌத்த அறிஞர்களான திக்நாகர், புத்தகோசர், தம்மபாலர் ஆகியோர் இங்கு வாழ்ந்தவர்களாவர்.  
பல்லவ மன்னன் முதலாம் மகேந்திரவர்ம பல்லவன் ஒரு பெரிய கல்வியாளராகவும், இசைக்கலைஞராகவும் இருந்தார். இவர் ஒரு அறிஞராகவும் மற்றும் சமஸ்கிருத நகைச்சுவை நாடக ஆசிரியராகவும் இருந்தார்.
# தமிழர் இடையே பௌத்தம்

## இலங்கை

### யாழ்ப்பாண தீபகற்பம்

கந்தரோடையில் 9ஆம் நூற்றாண்டைச் சேர்ந்த தமிழ் பௌத்த ஸ்தூபி, ]]
,நாகபூசனி அம்மன் கோயில் அருகில் உள்ள பழங்கால தமிழ் பௌத்த கோயில், ]]
சில வரலாற்று ஆவணங்களில் யாழ்ப்பாண தீபகற்பம் நாக தீவு/ நாக நாடு என குறிப்பிடப்படுகிறது. இங்கு வாழ்ந்த மக்களுக்கும் புத்தருக்கும் இடையேயிருந்த தொடர்புகள் குறித்த பல மரபுக்கதைகள் உள்ளன. இந்த தமிழ் பௌத்தக் கோயில், சக்தி பீடமான நாயினாதீவு நாகபூசனி அம்மன் கோயிலுக்கு மிக அண்மையில் உள்ளது. நாகா என்ற சொல் சில துவக்கக்கால குறிப்புகளில் நாயா என நாகனிகாவில் குறிப்பிடுவதுபோல குறிப்பிடப்பட்டுள்ளது. இது பொ.ஊ.மு. 150 ஆம் நூற்றாண்டு கல்வெட்டில் காணப்படுகிறது.  
குண்டூர் மாவட்டம் அமராவதிக்குரிய திராவிட சிற்ப மரபுகளுடன் அமைந்த வல்லிபுரம் புத்தர் சிலையானது வல்லிபுரத்தில் ஒரு இந்துக் கோயிலின் கீழே அகழ்வில் கண்டுபிடிக்கப்பட்டது. அதில் காணப்படும் எழுத்துக்கள் தமிழ்- பிராகிருத மொழியில், சாதவாகன மரபின் ஆட்சிகாலத்திய ஆந்திரக் கல்வெட்டுக்களில் காணப்படும் எழுத்துக்களோடு ஒத்தவையாக அமைந்துள்ளன.சாதவாகன மரபின் 17 வது மன்னனான ஹல்லா (ஆட்சியில் 20-24 ) இத்தீவின் இளவரசியை மணந்தான். பீட்டர் ஸ்லாக் எழுத்தின்படி, "வல்லிபுரம் ஒரு தொல்லியல் சிறப்புவாய்ந்த இடமாகும். இது முதல் நூற்றாண்டில் ஒரு சிறந்த வணிகத்தலமாக இருந்துள்ளது. […] வல்லிபுரம் சிலையின் கல்லை ஆராயும்போது இதன் காலம் பொ.ஊ. 3-4 நூற்றாண்டைச் சேர்ந்ததாக இருக்கலாம். அக்காலத்திலத்தில் அமராவதியில் கிடைத்த புத்தர் சிலையின் மாதிரியைக் கொண்டு உருவாக்கப்பட்டது." இங்கே கிடைத்த புத்தர் சிலையை 1906 இல் அப்போதைய பிரித்தானிய ஆளுநர் ஹென்றி பிளேக் தாய்லாந்து மன்னருக்கு வழங்கினா்.  
நாகப்பட்டினம் போன்று வல்லிபுரமும் அக்காலத்தில் கடற் பயணிகளும் வணிகர்களும் தங்கி செல்லக்கூடிய இடமாக இருந்தது. புத்த மற்றும் இந்து மதத்தினருக்கு புனித தலமாகவும் இருந்தது. நாகப்பட்டினம், வல்லிபுரம் ஆகிய இரண்டு இடங்களும் சீனா, சாயாம், கம்போடியா, சம்பா (வியட்நாம்) மற்றும் ஜாவா ஆகிய நாடுகளுடன் தொடர்பு கொண்டிருந்தன.  
கந்தரோடை தலத்தில் அருகருகே அமைந்திருந்த பல தாதுகோபங்கள் தமிழ் பிக்குகள் வாழும் மடங்களாயிருந்தன என்பது, யாழ்ப்பாண தமிழர்கள் மற்றும் பழந்தமிழக மக்களிடையே முதல் சில நூற்றாண்டுகளில் இந்து மதம் எழுச்சிபெறும் காலத்திற்கு முன்புவரை மகாயான பௌத்தம் புகழ்வாய்ந்ததாக செல்வாக்கு செலுத்தி வந்ததற்கு சான்றாக அமைகிறது.
# தமிழர் இடையே பௌத்தம்

## இலங்கை

### திரிகோணமலை

திரியாய் பகுதியைத் தாலமியின் இரண்டாம் நூற்றாண்டு வரைபடம் தலகாரி (Thalakari) என குறிப்பிடுகிறது. கிருத்துவத்துக்கு முந்தையகால -பெளத்த தமிழ்ப் பிராமி எழுத்துக்கள் இப்பகுதியில் கண்டறியப்பட்டுள்ளன. இவை பொ.ஊ.மு. இரண்டாம் நூற்றாண்டைச் சேர்ந்தவையாக கருதப்படுகிறது. திரியாய் கிராமம் இடைக்காலத்தில் யாழ்ப்பாணம் மாவட்டத்தில் உருவான ஒரு முதன்மை கிராமமாகும். இத் தளத்தில் தமிழ் பௌத்தம் செழித்திருந்த காலத்தில் வழிபாடு செய்யப்பட்ட மகாயான புத்த வழிபாட்டுத் தலங்களின் இடிபாடுகள் உள்ளன. முதலாம் பரமேஸ்வரவர்மன் ஆட்சி செய்த, 7-8 ஆம் நூற்றாண்டில் தமிழகத்தில் புகழ்பெற்றிருந்த பல்லவ கிரந்த கல்வெட்டுகள் திரியாய் கிராமத்தில் பதிவு செய்யப்பட்டன. இந்தக் கல்வெட்டுகளில் தமிழ்நாட்டு வணிகர்கள் மற்றும் மாலுமிகள் திருகோணமலைக்கு வந்தது குறிப்பிடப்பட்டுள்ளது. மேலும் இங்குள்ள பெளத்த தெய்வமான அவலோகிடிஸ்வரா மற்றும் அவரது துணைவியார் தாரா ஆகியோருக்கான கோயில் தமிழ்நாட்டிலிருந்து வந்த வணிகர்களால் அளிக்கப்பட்டது என்பதும் இதில் குறிக்கப்பட்டுள்ளது இங்கு கிடைத்த துவாரபாலகர் சிற்பங்கள் பல்லவ கலைப் பள்ளியில் பயின்றவர்களின் படைப்புகளாக உள்ளன.  
சோழர்கள் தமிழர்கள் மத்தியில் சைவம், வைணவம், பௌத்தம் ஆகிய பல மதங்களை ஆதரித்தனர். அவர்கள் "பெரும்பள்ளி" எனப்படும் புத்தக் கோயில்களைக் கட்டினர். பெரியகுளத்தில் புகழ்வாய்ந்த *இராஜராஜபெரும்பள்ளியை* முதலாம் இராஜராஜ சோழன் கட்டினார். சோழர்கள் சைவத்திற்கு முதன்மையளித்து திருகோணமலையின் திருக்கோணேச்சரம் சிவன் கோவில் உட்பட்ட பல கோயில்களைப் பாதுகாக்க தங்களது பங்களிப்பாக திருகோணமலை மாவட்டத்திற்கு வளர்ச்சி பணம் அனுப்பினர் என்பது கல்வெட்டுகளிலிருந்து அறியப்படுகிறது.
# கருட கர்வபங்கம்

***கருட கர்வபங்கம்*** (*Garuda Garvabhangam*) ஒரு இந்திய தமிழ் புராணத் திரைப்படமாகும். 1936 ஆம் ஆண்டு வெளியிடப்பெற்ற இத் திரைப்படத்தில் எம். டி. பார்த்தசாரதி, செருகளத்தூர் சாமா இன்னும் பலர் நடித்திருந்தனர்.
# கருட கர்வபங்கம்

## நடிகர்கள்

எம். டி. பார்த்தசாரதி  
செருகளத்தூர் சாமா  
எம். எஸ். மோகனாம்பாள்  
*வித்வான்* ஸ்ரீநிவாசன்  
ஜி. எஸ். மணி  
விமலா  
ஒய். வி. ராவ்  
எம். டி. சுப்ரமணிய முதலியார்  
ஒளிப்பதிவு: பிரிக்கி  
இசை: சிதம்பரம் வைத்யநாத சர்மா
# வெளிநாட்டுப் பரிமாற்றச் சந்தை

**வெளிநாட்டுப் பரிமாற்றச் சந்தை** (*foreign exchange market*; சுருக்கமாக **போரெக்ஸ்** அல்லது **பொரெக்ஸ்** (*forex*) அல்லது **எப்எக்ஸ்** (*FX*); **நாணயச் சந்தை** *currency market*) எனப்படுவது நாணயங்களின் வணிகத்திற்கான ஒர் உலகலாவிய பரவலாக்கச் சந்தை ஆகும். இது நடைமுறை அல்லது வரையறுக்கப்பட்ட விலையில் வாங்குதல், விற்றல், நாணயப் பரிமாற்றம் ஆகிய அணைத்துப் பண்புகளையும் உள்ளடக்குகின்றது. வணிகத்தின் அளவு அடிப்படையில் இது உலகில் பாரிய சந்தையாக விளங்குகின்றது. இச்சந்தையின் பிரதான பங்களிப்பாளர்களாக பாரிய பன்னாட்டு வங்கிகள் காணப்படுகின்றன. உலகெங்குமுள்ள வர்த்தக நிறுவனங்கள் வார இறுதி தவிர்த்த நாட்கள் முழுவதும் பலதரப்பட்ட வாங்குபவர்களுக்கும் விற்பவர்களுக்கும் இடையில் ஆதாரமாகச் செயற்படுகின்றன. வெளிநாட்டுப் பரிமாற்றச் சந்தை வேறுபட்ட நாணயப் பெறுமதியை தொடர்பில் முடிவு செய்வதில்லை. ஆனால், ஒரு நாணயத்திற்கு எதிரான கேள்வியை மற்றொரு நாணயப் பெறுமதியின் நடைமுறைச் சந்தை விலையை அமைக்கிறது.  
வெளிநாட்டுப் பரிமாற்றச் சந்தை வர்த்தக நிறுவனங்கள் ஊடாகச் செயற்படுவதோடு, பல மட்டங்களில் இயங்குகிறது. வங்கிகள் "முகவர்கள்" எனப்படும் சிறு அளவிலான பொருளாதார வணிக நிறுவனங்களைத் திருப்பிவிடுகின்றன. இந்தப் பொருளாதார வணிக நிறுவனங்கள் பாரிய அளவு வெளிநாட்டுப் பரிமாற்ற வணிகத்தின் தொடர்புபட்டவையாக இருக்கின்றன. வெளிநாட்டுப் பரிமாற்ற முகவர்களாக பல வங்கிகள் இருப்பதால், இதனை "உள்ளக வங்கிச் சந்தை" என்று அழைக்கின்றனர். இவற்றுடன் சில காப்புறுதி நிறுவனங்களும் பிற வாணிப நிறுவனங்களும் தொடர்புபடுவதுண்டு. வெளிநாட்டுப் பரிமாற்ற முகவர்களுக்கிடையிலான வாணிபம் மிகவும் பெரிதாக இருந்து, நூற்றுக்கணக்காக மில்லியன் டொலர்கள் அதில் உள்வாங்கப்படுகின்றன. வெளிநாட்டுப் பரிமாற்றச் சந்தை பன்னாட்டு வணிபத்திற்கும் முதலீட்டிற்கும் நாணய மாற்றம் செய்வதால் உதவுகின்றது. எ.கா: அமெரிக்க ஐக்கிய நாடுகளில் அமெரிக்க டாலர்களில் வருவாய் இருக்கும்போது, அமெரிக்க ஐக்கிய நாட்டுக்கு ஐரோப்பிய ஒன்றியத்தின் அங்கத்துவ நாடுகளில் இருந்து, குறிப்பாக ஐரோ வலய அங்கத்துவ நாடுகளில் இருந்து பொருட்களை இறக்குமதி செய்யவும், ஐரோக்களில் பணத்தை அளிக்கவும் இது வியாபாரத்தை அனுமதிக்கிறது. அத்துடன் இது நாணயங்களின் பெறுமதிக்கேற்ப நேரடி ஊகத்திற்கும் மதிப்பீட்டிற்கும் உதவுவதுடன், நிகழும் வணிபம், இரு நாணயங்களுக்கிடையிலான வட்டி விகித வேறுபாட்டு அடிப்படை ஆகியவற்றின் ஊகத்திற்கும் உதவுகின்றது.
# மன்னர் திருமலை நாயக்கர் கல்லூரி

**மன்னர் திருமலை நாயக்கர் கல்லூரி** (*Mannar Thirumalai Naicker College*) தமிழ்நாடு நாயுடு மகாஜன சங்கத்தால் 1974 ஆம் ஆண்டு மதுரை பசுமலையில் தொடங்கப்பட்டது. இங்கு கலை மற்றும் அறிவியல் சம்பந்தமான பல துறைகள் உள்ளன. மதுரையை ஆண்ட மன்னர், திருமலை நாயக்கர் பெயரால் இந்தக் கல்லூரி தொடங்கப்பட்டது. கல்லூரியின் குறிக்கோள் *எண்ணும் எழுத்தும் கண்ணெனத் தகும்*.
# மன்னர் திருமலை நாயக்கர் கல்லூரி

## வரலாறு

தமிழ்நாட்டின் அப்போதைய முதல்வராக இருந்த திரு. கலைஞர் கருணாநிதி அவர்களால் 1974 ஆம் ஆண்டு தொடங்கப்பட்டது. கல்லூரியின் கட்டிடம் காவலர் திரு. G.K. தேவராஜு நாயுடுகாரு அவர்களால் அடிக்கல் நாட்டப்பட்டது. கல்லூரி அப்போது சென்னாய் நகரில் உள்ள திரு. இராம விலாஸ் மண்டபத்தில் செயல்பட்டது பின்னர் தற்போது உள்ள நிரந்தர கட்டிடத்திற்கு 1979 ஆம் ஆண்டு முதல் செயல்படத்தொடங்கியது.  
1982-1983 ஆம் ஆண்டு வாக்கில் இரு பாலர் பயிலும் கல்லூரியாக மாற்றப்பட்டது. அப்போதைய தமிழகச் சட்டபேரவையின் உறுப்பினரும் மற்றும் முன்னாள் அமைச்சருமான திரு. க. இராஜாராம் அவர்களின் முயற்சியால் மத்திய அரசு கல்லூரி விரிவாக்கம் செய்ய 24 ஏக்கர் நிலமும், மாநில அரசு 8 ஏக்கர் நிலமும் கொடுத்துவியது.  
கல்லூரி வளாகத்தில் தற்போதுள்ள மன்னர் திருமலை நாயக்கர் அவர்களின் திருஉருவச்சிலை பெரியகுளம் திரு. V. நாகராஜ் நாயுடு அவர்களால் வழங்கப்பட்டது. மேலும் காலம்சென்ற லயன் சுந்தரராஜன் அவர்களால் மிக குறுகிய காலத்தில் சுமார் 1 இலட்சம் சதுர பரப்பளவு கொண்ட கட்டிடம் உருவாக்கப்பட்டது.  
தற்போதைய செயலர் திரு. எம். விஜயராகவன் அவர்களின் முயற்சியால் 13,000 சதுர பரப்பளவு கொண்ட நூலகக் கட்டிடம் உருவாக்கப்பட்டது.
# மன்னர் திருமலை நாயக்கர் கல்லூரி

## துறைகள்

- வணிகவியல்
- வரலாறு
- கணிதம்
- அறிவியல்
- பொருளாதாரம்
- ஆங்கிலம்
- தமிழ்
- கணிப்பொறியியல்
- தகவல் தொழில்நுட்பம்
- நுண்ணுயிரியல்
- சமூகப் பணி
# இழான் பியர் சோவாழ்சு

**இழான் பியர் சோவாழ்சு** (Jean-Pierre Sauvage) (பிறப்பு அக்டோபர் 21, 1944) ஓர் பிரான்சிய வேதியியல் ஆய்வாளர். இவர் பிரான்சில் இசுற்றாசுபூர்கு பல்கலைக்கழகத்தில் பணியாற்றுகின்றார். தனி அணுக்கள் மூலக்கூறுகளைத் தாண்டி மூலக்கூறுகளுக்கிடையே நிலவக்கூடிய மெலிவான விசைகளைக் கொண்டு மூலக்கூறுகளால் அமைக்கக்கூடிய ஒருங்கியம் குறித்து நுண்ணிய மூலக்கூறு இயந்திர அமைப்புகள் பற்றிய துறையில் ஆய்வு செய்கின்றார். இவருடைய ஆய்வுகளுக்காக 2016 ஆம் ஆண்டின் வேதியியல் நோபல் பரிசு இவருக்கும் அமெரிக்கராகிய பிரேசர் இசுட்டோடார்ட்டு (Fraser Stoddart) என்பாருக்கும் இடச்சு ஆய்வாளர் பென் பெரிங்கா (Bernard L. Feringa) என்பாருக்கும் வழங்கப்பெற்றது.  
சோவாழ்சு பாரீசு நகரில் அக்டோபர் 21, 1944 இல் பிறந்தார். இலூயி பாசுச்சர் பல்கலைக்கழகத்தில் இழான் மாரீ இலேன் (Jean-Marie Lehn) வழிகாட்டலில் முனைவர்ப் பட்டம் பெற்றார். முனைவர்ப்பட்ட ஆய்வில் முதன்முறையாக கிறிப்டாண்டு எனக் குறிக்கப்பெறும் பல்லீந்தணைவிகளை உருவாக்கிக் காட்டினார். இழான் மாரீ இலேன் இத்துறையில் வல்லுனர். இவர் 1987 இல் வேதியியலுக்கான நோபல் பரிசை வென்றவர்.  
சோவாழ்சு நிறைய ஆய்வுக்கட்டுரைகள் எழுதிப் புகழ்பெற்றவர். மின்வேதிய முறையில் கரிம ஈராக்சைடு (கார்பன்-டை-ஆக்சைடு, CO<sub>2</sub>) சிதைவு, ஒளிச்சேர்க்கை வினைய நடுவம் (photosynthetic reaction ) ஆகிய துறைகளில் ஆய்வு செய்திருக்கின்றார். மூலக்கூறுகள் ஒன்றோடொன்று இயந்திரவகையாக பிணையும் விதமாக அமைப்பது பற்றியும் நிறைய ஆய்வு செய்திருக்கின்றார். கயிற்றில் முடிச்சுகள் போடுவதுபோல மூலக்கூறுகளில் முடிச்சுகள் போல அமைக்கும் விதங்களையும் ஆய்வு செய்திருக்கின்றார். மூலக்கூற்று முடிச்சுகளை நாட்டேன் (knotane) என்றும் குறிக்கப்பெறுகின்றது.  
பிரான்சிய அறிவியல் அக்காதெமியில் மார்ச்சு 26, 1990 அன்று தொடர்புகொள் உறுப்பினராகத் தேர்ந்தெடுக்கப்பெற்றார், பின்னர் நவம்பர் 24, 1987 இல் உறுப்பினராக உயர்ந்தார். இவர் தற்பொழுது இசுற்றாசுபூர்கு பல்கலைக்கழகத்தில் ஓய்வுபெற்றப் பேராசிரியராக இருக்கின்றார்.
# மூலக்கூற்றுப் போரோமிய வளையங்கள்

**மூலக்கூற்றுப் போரோமிய வளையங்கள்** ( Molecular Borromean rings) என்பன மூலக்கூறுகளால் ஆன ஒன்றோடொன்று பிணைந்திருக்கும் மூன்று வளையங்கள் ஆகும். இதில் மூன்று பருவளைய பருமூலக்கூறுகளால் ஒன்றோடொன்று பிணைக்கப்பட்டிருக்கும். எந்தவொரு வளையமும் அறுந்தால், அனைத்தும் கழன்றுவிடுமாறு அமைந்த அமைப்பாகும். சேம்சு பிரேசர் இசுட்டோடார்ட்டு (James Fraser Stoddart) முதன்முதலாக 2004 இல் ஆகச்சிறிய போரோமிய வளையங்களைச் செய்துகாட்டினார். இவை போரோமியேட்டு (Borromeate) என்றழைக்கப்படுகின்றது. இவை துத்தநாக அணுக்களோடு பிணைக்கப்பட்ட 2,6-டைஃபார்மைலி-பிரிடீன் (2,6-diformylpyridine) மற்றும் டையமீன் (diamine) ஆகியவற்றால் உருவாக்கப்பட்டவை.
# சிறீபலி பூசை (சைவ சமயம்)

**சிறீபலி பூசை** என்பது சைவ சமயத்தில் சிவாலயங்களில் உள்ள பலிபீடத்திற்கு செய்யப்படுகின்ற பூசையாகும். இந்த பூசையை ஸ்ரீவேலி என கேரளத்தில் செய்கிறார்கள். வடமொழியில் ஸ்ரீபலி பூஜை என்று அழைக்கின்றனர்.
# சிறீபலி பூசை (சைவ சமயம்)

## பூசைக் காலம்

இந்தப் பூசையானது மூன்று சந்திப் பொழுதுகளிலும், அர்த்தயாம பூஜையின்போதும் செய்யப்படுகிறது.
# சிறீபலி பூசை (சைவ சமயம்)

## பூசை முறை

சிவாலயத்தில் உள்ள பலிபீடத்தின் அருகே ஸ்ரீபலி கொள்ளும் தேவர் அல்லது அஸ்த்ரதேவர் என்ற செப்புத்திருமேனிகளை தலையில் சுமந்து கொண்டு ஒரு பூசகர் நிற்பார். விளக்கு ஏந்திய ஒருவரும், இசைக் கலைஞர்களும், நாட்டியப் பெண்ணும் இருப்பார்கள். பலிபீடத்திற்கு அர்ச்சகர் பூசை செய்யும் போது இசைக் கலைஞர்கள் இசைக்கருவிகளை இசைப்பர், நாட்டியப் பெண் நடனம் ஆடுவார். அர்ச்சகர் அன்னம், நீர், மலர் ஆகியவற்றை பலிபீடத்தில் வைத்து பூசை செய்வார். நாட்டியப் பெண் ஹஸ்தம் எனும் முத்திரையைக் காட்டியவாறு நடனம் ஆடுவாள், அர்ச்சகரும் ஹஸ்த முத்திரையை காட்டி பூசை செய்வார். மத்தளம், கரடிகை, வெண்கலத்தாளம், பாடகம், எக்காளம் ஆகிய இசைக்கருவிகள் இந்த பூசையின் போது வாசிக்கப்பட்டதாக அறிஞர்கள் தெரிவிக்கின்றனர்.
# சிறீபலி பூசை (சைவ சமயம்)

## நோக்கம்

இறைவனுக்கு மலர், நீர், அன்னம் ஆகியவற்றோடு, இசையும், நடனமும் என அனைத்தையும் அர்ப்பணிக்கும் நிகழ்வாக இந்தப் பூசை அமைந்துள்ளது.
# சித்திரத்துணி

**சித்திரத்துணி** அல்லது **சித்திரப்பட்டு** (*Brocade or Damask (அரபு:دمسق*) என்பது, கலைநயம் மிக்க சித்திரங்கள் ஒருபக்கம் புதைத்துக்கொண்டு இருக்கும்படி நெய்த துணியாகும். அத்துணியின் மறு பக்கம் சித்திரங்களின் புறத் தோற்றத்தைக் காணும்படியாக, பட்டு, லினன், உரோமம், கம்பளி, செயற்கை இழை, ராயன் அல்லது பருத்தி நூலினால் இதை நெய்வர், பெரும்பாலும் தடித்த இழைகளைக் கொண்டே இச்சித்திரங்களை வரைவது வழமையாகும். துணிகள் எத்தகையப் பயன்பாட்டிற்குத் தேவையென்பதை அறிந்து அதற்கேற்ப இருபுறங்களிலோ, அல்லது ஒருபக்கம் மட்டுமோ சித்திரங்களைக் காணுமாறு உருவாக்கப்படுகிறது.
# சித்திரத்துணி

## பயன்பாடு

இந்த ஓவிய வேலைப்பாடுகள் நிறைந்த துணிவகைகளை, படுக்கை விரிப்புகள் (*bed- sheets*), திரைச்சீலைகள் (*curtains*), மெத்தை வைத்த நாற்காலிகளின் உறைகள் (*covers*) முதலியவற்றைத் தயாரிக்க இவ்வகைத் துணிகள் கையாளப்படுகிறது. ஆடைகள் தயாரிக்க சற்று மெல்லிய நூலினால் நெய்யப்பட்ட சித்திரத்துணிகளைப் பயன்படுத்தப்படுகிறது.
# சித்திரத்துணி

## பின்புலம்

இதுபோன்ற சித்திரத்துணிகளை, கீழ் நாடுகளிலேயே முதன்முதலில் நெய்யத் தொடங்கினர். சீனாவில் சித்திரத்துணி நெசவு பண்டைக்கால முதலே இத்தொழில் நடைபெற்று வருவதாக அறியப்படுகிறது. 238 இல், வேய் வம்சத்தைச் (*Wei Dynasty*) சார்ந்த "மிங் டி" (*Ming Ti*) என்ற சீனச் சக்கரவர்த்தி, சப்பான் சக்கரவர்த்தினிக்கு கொடையாக (*அன்பளிப்பு*) கொடுத்த சித்திரத்துணியைப் பற்றிய தகவலை, டாக்டர் புஷேல் (*Bushell*) என்பவர் சீனக்கலையைப் பற்றி எழுதியுள்ள நூலில் குறிப்பிட்டுள்ளார்.
# சித்திரத்துணி

## இந்திய ஏற்றுமதி

இந்தியாவில், பல நிறமுள்ள சித்திரப் பட்டுத்துணிகளைப் பண்டையக்காலத்திலேயே நெய்து வந்துள்ளனர். பலநிறப் பட்டுக்களில், வெள்ளி, தங்க இழைகளைக் கொண்டு பூவேலைப்பாடுகள் நிறைந்த சித்திரத்துணிகளை நெய்துள்ளனர். யசுர் வேதத்தில் சித்திரத்துணிகளைப் பற்றிய குறிப்புகள் உள்ளது, மேலும் புத்தருக்கு முற்பட்ட காலத்திலேயே சித்திரத்துணிகள் மேற்கு, மற்றும் கிழக்கு நாடுகளுக்கு ஏற்றுமதி செய்யப்பட்டதாகத் தெரிகிறது.
# சித்திரத்துணி

## இந்திய நெசவுத்தொழில்

"கின்காப்" (*Kinkhab*) என்னும் பெயருடன் காசி, அகமதாபாத், மற்றும் சூரத்து முதலிய இந்திய நகரங்களில் இன்றும் சித்திரத்துணியின் நெசவுத்தொழில் நடைபெற்று வருகிறது.
# சித்திரத்துணி

## அயல்நாட்டுப் பயன்பாடு

12ஆம் நூற்றாண்டில் ஐரோப்பிய மன்னர்களும், பிரபுக்களும் சித்திரப் பட்டாடையாலான உடைகளை விரும்பிப் பயன்படுத்தினர். மேலும், 13ஆம் நூற்றாண்டில் இத்தாலி, ஸ்பெயின் போன்ற நாடிகளில் இவ்வகைத் துணிகளைத் தயாரித்துள்ளனர். மேலும், இங்கிலாந்துவிலுள்ள "தென் கென்சிங்டன்' (*South Kensington*) பொருட்காட்சிசாலையிலும், இலண்டனிலுள்ள விக்டோரியா மற்றும் ஆல்பர்ட் பொருட்காட்சியிலும் (*Victoria and Albert Museum*) பண்டைய நவீனத்துவம் வாய்ந்த சித்திரத் துணிகளைச் சேமித்து வைத்துள்ளனர்.
# பென் பெரிங்கா

மூலக்கூறு]]
இவருடைய மூலக்கூறு அளவினதாகிய தொடுப்பி (switch), புறவயமாக நகரும் அமைப்புடைய மூலக்கூறு போன்ற ஆய்வின் பயனாய் மின்னாற்றலால் நிறம் மாறக்கூடிய கருவி, மருந்தை செலுத்தக்கூடிய, ஒளியின் இயக்கத்தால் நிலைமாறக்கூடிய, புரத ஓடை (protein channel) போன்ற பற்பல ஒளியியக்கத்தால் மூலக்கூறளவில் மாற்றம் செய்யக்கூடிய முற்றிலும் புதிய இயக்கங்களை அமைக்க இயலுகின்றது.
# பென் பெரிங்கா

## அடிக்குறிப்புகளும் மேற்கோள்களும்

-
# வாண்டெர்வால்சு ஆரம்

**வாண்டெர் வால்சு ஆரங்கள்**  
| தனிமம் | ஆரம் (Å) |
| --- | --- |
| ஐதரசன் | 1.2 (1.09) |
| கரிமம் | 1.7 |
| நைதரசன் | 1.55 |
| ஆக்சிசன் | 1.52 |
| புளோரின் | 1.47 |
| பாசுபரசு | 1.8 |
| கந்தகம் | 1.8 |
| குளோரின் | 1.75 |
| செப்பு | 1.4 |
| <small>Van der Waals radii taken from
Bondi's compilation (1964).
Values from other sources may
differ significantly (*see text*)</small> |  |
ஓர் அணுவின் **வாண்டெர்வால்சு ஆரம்**, *r*, என்பது ஓர் அணுவைச் சுற்றி அவ்வணு கெட்டியான உருண்டை போல் இருந்தால் அதன் ஆரம் என்னவாக இருக்கும் என்பதைக் குறிக்கும் நீளம். இன்னொரு அணு ஓர் அணுவை அணுகும்பொழுது எவ்வளவு தொலைவில் அதன் இருப்பை உணரும் என்பதையும் பொறுத்து கற்பனையாக அந்த அணுவின் ஆரம் கருதப்பெறுகின்றது. வாண்டெர்வால்சு என்பது 1910 ஆம் ஆண்டு இயற்பியல் நோபல் பரிசை வென்ற யோகான்னசு வாண்-டெர்-வால்சு என்பவர் பெயரால் குறிக்கப்பெறுகின்றது. அவர்தான் அணுக்களை வெறும் புள்ளிகளாகக் கருதமுடியாது என்றும் அவற்றின் பருவளவு விளைவுகள் தரவல்லது என தன் வாண்டெர்வால்சு நிலையிருப்புச் சமன்பாட்டின்வழி (van der Waals equation of state) காட்டினார்.
# எம். எஸ். எஸ். பாக்கியம்

**எம். எஸ். எஸ். பாக்கியம்** (*M. S. S. Bhagyam*, பிறப்பு: மே 12, 1926) ஒரு தென்னிந்திய தமிழ்த் திரைப்பட, மேடை நாடக நடிகையாவார். 1945 - 1970 காலப்பகுதியில் நூற்றுக்கு மேற்பட்ட திரைப்படங்களில் குணசித்திர, நகைச்சுவை, வில்லி வேடங்களில் நடித்துள்ளார்.
# எம். எஸ். எஸ். பாக்கியம்

## வாழ்க்கைக் குறிப்பு

திரைப்படத்தில் லலிதாவுடன் தோன்றும் காட்சி]]
(1946) திரைப்படத்தில் நாராயண பாகவதர் நம்பியாருடன் பாக்கியம்]]
பாக்கியத்தின் இயற்பெயர் மருங்காபுரி செல்லம்மாள் சிவபாக்கியம் என்பதாகும். இவர் மே 1926 இல் திருச்சி மருங்காபுரி என்னும் ஊரில் அவ்வூர் சமீன்தாரின் மேலாண்மையாளராகப் பணியாற்றிய நல்லசிவம் பிள்ளை, செல்லம்மாள் ஆகியோரின் இரண்டாவது மகளாகப் பிறந்தார். இவருக்கு ஒன்றரை வயதான போதே தாயார் செல்லம்மாள் இறந்து விட்டார். அதன் பின்னர் செல்லம்மாளின் தாயார் இரு பேத்திகளையும் வளர்த்து வந்தார். மருங்காபுரியில் ஆறாம் வகுப்பு வரை கல்வி கற்றார். அப்போது பாக்கியத்தின் பாட்டனார் இறக்கவே, பாட்டியால் அவரை மேலும் படிக்க வைக்க முடியவில்லை. அந்த நேரத்தில் வளையாபட்டியில் சடையப்ப கொத்தனார் என்பவர் நாடகக் கம்பனி ஒன்றை நடத்தி வந்தார். அக்கம்பனியில் பாக்கியம் சேர்ந்து ஒன்றரை ஆண்டுகள் பயிற்சி பெற்றார். அக்கம்பனி மூடப்படவே, இவர் கோட்டயம் பி. கைலாசம் ஐயர் என்பவரிடம் முறைப்படி கருநாடக இசை பயின்றார்.
# எம். எஸ். எஸ். பாக்கியம்

## சொந்த வாழ்க்கை

எம். எஸ். எஸ். பாக்கியம் 1949 ஆம் ஆண்டில் புதுக்கோட்டை, குளிப்பிரையைச் சேர்ந்தவரும், கொழும்பு வணிகருமான இராமநாதன் செட்டியாரின் வளர்ப்பு மகனான எஸ். ஆர். எம். எஸ். லட்சுமணன் செட்டியார் என்பவரைக் காதலித்துத் திருமணம் புரிந்து கொண்டார்.
1. சிங்காரி (1954)
1. தூக்கு தூக்கி (1954)
1. கல்யாணம் செய்துக்கோ (1955)
1. நல்ல தங்கை (1955)
1. மேனகா (1955)
1. சதாரம் (1956)
1. உத்தம புத்திரன் (1958)
1. திருமணம் (1958)
1. மகாலட்சுமி (1960)
1. பலே பாண்டியா (1962)
1. அன்னை (1962)
1. ஏழை பங்காளன் (1963)
1. அன்பே வா (1965)
1. தாலி பாக்கியம் (1966)
1. கறுப்புப் பணம் (1967)
1. முத்துச் சிப்பி (1968)
1. பூவும் பொட்டும் (1968)
1. ராஜா வீட்டுப் பிள்ளை (1969)
1. கண்ணன் என் காதலன் (1970)
1. நடு இரவில் (1970)
# ஹெலன் (நடிகை)

**ஹெலன்** (*Helen Ann Richardson*) (பிறப்பு 21 நவம்பர் 1938) ஓர் ஆங்கிலோ-பர்மிய இந்தியத் திரைப்பட நடிகை ஆவார். இந்தியிலும் தமிழிலும் பல திரைப்படங்களில் நடனமாடி நடித்துள்ளார்.
# ஹெலன் (நடிகை)

## வாழ்க்கைப் பின்னணி

ஜார்ஜ் டெஸ்மியர் (George Desmier) என்ற ஆங்கிலோ இந்திய தந்தைக்கும் பர்மாவைச் (இப்போது மியான்மார்) சேர்ந்த ஒரு பெண்ணுக்கும் மகளாக பர்மா ரங்கூனில் பிறந்தார். சகோதரர் பெயர் ரொஜர், சகோதரி பெயர் ஜெனிஃபர் ஆகும். இரண்டாவது உலகப் போர் சமயத்தில் இவர்களது தந்தை இறந்தார். 1943-ஆம் ஆண்டு தாயும் குழந்தைகளும் பம்பாய்க்கு (இப்போது மும்பை) வந்து குடியேறினார்கள்.  
1964-ஆம் ஆண்டு பிலிம்பேர் பத்திரிகைக்கு அளித்த செவ்வி ஒன்றில் ஹெலன் பின்வருமாறு கூறியுள்ளார். "நாங்கள் பர்மாவிலிருந்து காடுகளையும் நூற்றுக்கணக்கான கிராமங்களையும் கால்நடையாக கடந்து வந்தோம். எங்களிடம் பணம் இல்லை. கருணையுள்ளம் படைத்தவர்கள் எங்களுக்கு உதவினார்கள். சில இடங்களில் பிரித்தானிய இராணுவத்தினர் எங்களை வண்டிகளில் ஏற்றிச் சென்றதுடன் உணவும் தந்து தேய்ந்த கால்களுக்கும் களைப்புற்ற உடலுக்கும் மருத்துவ உதவியும் செய்து எங்களை அகதி முகாம்களில் விட்டுச் சென்றார்கள். அஸ்சாமிலுள்ள திப்புறுகா என்ற இடத்தை வந்தடைந்த போது எங்கள் குழுவில் பாதிப்பேர் தான் மிஞ்சியிருந்தனர். சிலர் இயலாமையால் இடையில் தங்கிவிட்டனர். இன்னும் சிலர் பசியினாலும் உடல் நலமின்மையாலும் இறந்து விட்டனர். என் தாய்க்கு வழியில் குறைப் பிரசவம் ஆனது. எஞ்சியிருந்தவர்கள் திப்புறுகாவிலிருந்த மருத்துவ மனையில் அனுமதிக்கப் பட்டனர். அம்மாவும் நானும் எலும்புக்கூடுகள் ஆகிவிட்டோம். என் சகோதரன் நிலைமை கவலைக்கிடமாக இருந்தது. இரண்டு மாதங்கள் மருத்துவ மனையில் இருந்தபின் வெளியேறி கல்கத்தா வந்தடைந்தோம்." என்று கூறியிருக்கிறார்.  
பின்னர் பம்பாய் வந்தார்கள். குடும்ப நிலை காரணமாக ஹெலன் பள்ளிப்படிப்பை நிறுத்திவிட்டு நடனக்குழுக்களில் சேர்ந்து நடனமாடி வந்தார். கக்கோ என்ற ஒரு நடிகை இவருக்கு உதவினார். 1957-ஆம் ஆண்டு ஹௌரா பிரிட்ஜ் என்ற படத்தின் மூலம் பிரபலமடைந்தார் ஹெலன். சுமார் 700 திரைப்படங்களுக்கு மேல் நடித்தும் நடனமாடியும் உள்ளார்.
# ஹெலன் (நடிகை)

## நடித்த அல்லது நடனமாடிய தமிழ் திரைப்படங்கள்

சங்கே முழங்கு (1971)
பாக்தாத் திருடன் (1960)
மர்ம வீரன் (1956)
பக்த ராவணா (தெலுங்கு பூகைலாஸ் தமிழாக்கம்) (1958)
மாய மனிதன் (1958)
உத்தம புத்திரன் (1958)
நான் சொல்லும் ரகசியம் (1959)
ஸ்ரீ வள்ளி (1961)
# சயனூரிக் புளோரைடு

**சயனூரிக் புளோரைடு** *(Cyanuric fluoride or 2,4,6-trifluoro-1,3,5-triazine)* C<sub>3</sub>F<sub>3</sub>N<sub>3</sub> என்ற வேதியியல் வாய்ப்பாடும் (CNF)<sub>3</sub> என்ற கட்டமைப்பு வாய்ப்பாடும் கொண்ட ஒரு வேதிச்சேர்மம் ஆகும். 2,4,6-டிரைபுளோரோ-1,3,5-டிரையசீன் அல்லது 2,4,6-முப்புளோரோ-1,3,5-மூவசீன் என்ற பெயர்களாலும் இச்சேர்மம் அழைக்கப்படுகிறது. நிறமற்று, காரச்சுவை கொண்ட ஒரு நீர்மமாக சயனூரிக் புளோரைடு காணப்படுகிறது. இழை-வினை சாயங்கள் தயாரிப்பதற்கான ஒரு முன்னோடிச் சேர்மமாக இச்சேர்மத்தைப் பயன்படுத்துகிறார்கள். குறிப்பாக நொதிகளின் எச்சமாகக் காணப்படும் டைரோசின் தயாரிப்பில் தனித்துவமிக்க வினையாக்கியாகவும், புளோரினேற்றும் முகவராகவும் இது பயன்படுகிறது .  
அமெரிக்காவின் அவசரநிலை திட்டமிடல் மற்றும் சமூக தகவலறியும் உரிமைச் சட்டம், பிரிவு 302 இன் படி இச்சேர்மத்தை மிகவும் அபாயகரமான பொருள் என வகைப்படுத்தப்படுத்தியுள்ளது. உற்பத்திக்கான தேவைகள், உற்பத்திக்கும், சேமித்து வைப்பதற்குமான பாதுகாப்பு வசதிகள், குறிப்பிடத்தக்க அளவில் இதை பயன்படுத்துவதற்கான அவசியங்கள் முதலான அறிக்கைகள் சமர்ப்பிக்கப்பட்ட பின்னரே உற்பத்தி செய்யவேண்டுமென்ற கட்டுப்பாடுகளையும் விதித்துள்ளது .
# சயனூரிக் புளோரைடு

## தயாரிப்பும் வினைகளும்

சயனூரிக் குளோரைடு புளோரினேற்றம் செய்யப்பட்டு சயனூரிக் புளோரைடு தயாரிக்கப்படுகிறது. இவ்வினையில் புளோரினேற்றும் முகவராக SbF<sub>3</sub>Cl<sub>2</sub>, KSO<sub>2</sub>F, or NaF. பயன்படுத்தப்படுகிறது.
கார்பாக்சிலிக் அமிலங்களை மிதமாகவும் நேரடியாகவும் அசைல் புளோரைடுகளாக மாற்றும் செயல்முறையில் சயனூரிக் புளோரைடு பயன்படுத்தப்படுகிறது :  
:.  
பிற புளோரினேற்றும் தயாரிப்பு முறைகள் நேரடியான தயாரிப்புக்கு சற்று விலகியும், சில செயல்பாட்டு குழுக்களுடன் இயைந்து போகாமலும் இருக்கின்றன ..  
சயனூரிக் புளோரைடு எளிதில் சயனூரிக் அமிலமாக நீராற்பகுப்பு அடைகிறது. சயனூரிக் குளோரைடைக் காட்டிலும் மின்னணு மிகுபொருட்களுடன் விரைவாக வினைபுரிகிறது  
:(CNF)<sub>3</sub> &rarr; 3 CNF.
# தங்க ஒதுக்கீடு

**தங்க ஒதுக்கீடு** அல்லது **தங்க இருப்பு** (*gold reserve*) என்பது வைப்பாளர்கள், நாணயம் வைத்திருப்பவர்கள் (எ.கா. வங்கித்தாள்), வணிபப் பங்காளர்கள் போன்றோருக்கு செலுத்துவதற்காக உத்தரவாத சேகரிப்புப் பெறுமதியாக அல்லது நாணயத்திற்கான பாதுகாப்பாக ஒரு தேசிய நடுவண் வங்கி வைத்துள்ள தங்கம் ஆகும்.  
2011 இறுதி கணக்கெடுப்பின்படி, எல்லா தங்கச்சுரங்கங்களில் இருந்தும் எடுக்கப்பட்ட மொத்த தங்கங்களின் அளவு 171,300 டன்கள் ஆகும். 12 ஏப்ரல் 2013 இல் திரோயளவை அவுன்சு (1 திரோயளவை அவுன்சு 31.1035 கிராம்) ஐ.அ$ 1,500 என்ற விலையில் இருந்தது. அதன்படி டன் தங்கத்தின் விலை கிட்டத்தட்ட ஐ.அ$ 48.2 மில்லியனாகவிருந்தது. ஆகவே மொத்த தங்கத்தின் பெறுமதி ஐ.அ$ 8.2 ரில்லியனைத் தாண்டிக் காணப்பட்டது.  
இருந்தாலும், தற்போதைய மொத்த தங்கத்தின் அளவு பல்வேறுபட்டுக் காணப்படுகின்றது. ஏனென்றால் தங்கம் ஆயிரம் வருடங்களாக எடுக்கப்பட்டு வருகின்றது. இன்னுமொரு காரணம் சில நாடுகள் மொத்த தங்கத்தின் அளவை வெளியிடுவதில்லை. அத்துடன், சட்ட விரோதமாக எடுக்கப்படும் தங்கத்தின் அளவினைக் கணக்கிடுவது கடினமானது.
# ஞானசௌந்தரி (ஜெமினி)

***ஞானசௌந்தரி*** 1948 ஆம் ஆண்டில் ஜெமினி கலையகத்தினால் தயாரிக்கப்பட்டு வெளியான ஒரு வரலாற்றுத் தமிழ்த் திரைப்படம் ஆகும். இதே பெயரில் (ஞானசௌந்தரி) இதே திரைக்கதையுடன் இதே ஆண்டில் சிட்டாடல் நிறுவனம் ஒரு திரைப்படத்தை வேறு நடிகர்களுடன் வெளியிட்டிருந்தது. இரண்டையும் வேறுபடுத்துவதற்காக இத்திரைப்படம் ஜெமினியின் ஞானசௌந்தரி எனவும், மற்றையது சிட்டாடலின் ஞானசௌந்தரி எனவும் விளம்பரப்படுத்தப்பட்டன. ஜெமினியின் திரைப்படம் வெளியான போது சீட்டாடலின் ஞானசௌந்தரி மிக வெற்றிகரமாக ஓடிக் கொண்டிருந்தது. ஜெமினியின் ஞானசௌந்தரி பெரும் தோல்வியடைந்தது. படம் படுதோல்வியடைந்ததை அடுத்து, ஜெமினி ஸ்டூடியோசின் அதிபர் எஸ். எஸ். வாசன் படத்தின் பிரதிகள் அனைத்தையும் திரும்பப் பெற்றுக் கொண்டு, அவற்றை எரித்து விட்டார். இதனால், இத்திரைப்படத்தின் பிரதிகள் எதுவும் இப்போது கிடைக்கவில்லை.  
ஜெமினியின் ஞானசௌந்தரி முருகதாசாவின் இயக்கத்தில் நாயினாவின் தயாரிப்பில் வெளிவந்தது. இதன் பாடல்களை பாபநாசம் சிவன், கொத்தமங்கலம் சுப்பு, கே. வி. வேணு ஆகியோர் எழுத, எம். டி. பார்த்தசாரதி இசையமைத்திருந்தார். ஜெயசங்கர், நடராஜ் ஆகியோர் நடனங்களை அமைத்திருந்தனர்.
# ஞானசௌந்தரி (ஜெமினி)

## நடிப்பு

- எம். கே. ராதா
- வி. எஸ். சுசீலா
- டி. ஆர். இராமச்சந்திரன்
- ப. கண்ணாம்பா
- டி. இ. கிருஷ்ணமாச்சாரி
- டி. என். மீனாட்சி
- வேலாயுதம்
- சுப்பையா பிள்ளை
# கரிவலம்வந்தநல்லூர் பால்வண்ணநாதர் கோயில்

**கரிவலம்வந்தநல்லூர் பால்வண்ணநாதர் கோயில்** என்பது தமிழ்நாடு மாநிலத்தின் தென்காசி மாவட்டத்திலுள்ள ஒரு சிவன் கோயில் ஆகும்.
# கரிவலம்வந்தநல்லூர் பால்வண்ணநாதர் கோயில்

## அமைவிடம்

இக்கோயில் தென்காசி மாவட்டம், சங்கரன்கோயில் வட்டம், சங்கரன்கோவில் ஊராட்சி ஒன்றியம், சங்கரன்கோயிலிலிருந்து 10 கி.மீ. தொலைவில், வைப்பாற்றின் தென்கரையில் கரிவலம்வந்தநல்லூர் என்னும் ஊரில் அமைந்துள்ளது.
# கரிவலம்வந்தநல்லூர் பால்வண்ணநாதர் கோயில்

## வரலாறு

குலசேகர பாண்டியன் வேட்டையாடுவதற்காகச் சென்றிருந்தபோது ஒரு யானை எதிர்ப்பட்டதாகவும், அந்த யானையை துரத்த அவர் சென்றபோது, அது சிவன் கோயிலுக்குச் சென்று அங்கு இறைவன் இருந்த புதரை வலம் வந்து சிவகணமாகப் பெற்றதால் இப்பெயரைப் பெற்றதாகக் கூறுகின்றனர்.
# கரிவலம்வந்தநல்லூர் பால்வண்ணநாதர் கோயில்

## இறைவன், இறைவி

இங்குள்ள மூலவர் பால்வண்ணநாதர் ஆவார். படிக லிங்கமாக இருப்பதால் பால்வண்ணநாதர் என்றும், களமரம் தலமரமாக இருப்பதால் திருக்களா ஈசர் என்றும், திருமுகம் விளங்கித்தோன்றுகின்ற லிங்க வடிவமாக இருப்பதால் முகலிங்கர் எனவும் மூலவர் அழைக்கப்படுகிறார். இங்குள்ள இறைவி ஒப்பனை அம்மன் ஆவார்.
# கரிவலம்வந்தநல்லூர் பால்வண்ணநாதர் கோயில்

## திருக்கருவைப் பதிற்றுப்பத்தந்தாதி

இங்குள்ள இறைவனைப் பற்றி எழுந்த பாடல்களைக் கொண்ட நூல் திருக்கருவைப் பதிற்றுப்பத்தந்தாதி எனப்படும்.
# பிரேமம் (2016 திரைப்படம்)

***பிரேமம்*** என்பது 2016ல் வெளிவந்த ஒரு தெலுங்கு காதல் நகைச்சுவைத் திரைப்படம் ஆகும். இத்திரைப்படத்தை சந்து மொண்டேடி இயக்கியுள்ளார். இது 2015இல் வெளியான அதே பெயரில் வெளிவந்த மலையாளத் திரைப்படத்தின் அதிகாரபூர்வ மறுதயாரிப்பு ஆகும். இத்திரைப்படத்தில் நித்தின் குமார் ரெட்டி, சுருதி ஹாசன், மடோனா செபாஸ்டியன், அனுபமா பரமேஸ்வரன், நாக சைதன்யா ஆகியோர் முக்கிய கதாப்பாத்திரங்களாக நடிக்கின்றனர். இதில் வெங்கடேஷ் (நடிகர்) மற்றும் அக்கினேனி நாகார்ஜுனா சிறப்புத் தோற்றத்திலும் நடிக்கின்றனர்.  
இத்திரைப்படம் அக்டோபர் மாதத்தில் விஜயதசமியில் வெளியிடப்பட்டுள்ளது.
# பத்மினி பிரியதர்சினி

**பத்மினி பிரியதர்சினி** (*Padmini Priyadarshini*) என அழைக்கப்பட்ட **பத்மினி இராமச்சந்திரன்** (*Padmmini Ramachandran*, செப்டம்பர் 8, 1944 - சனவரி 17, 2016) ஒரு தென்னிந்திய பரத நாட்டியக் கலைஞரும், திரைப்படத் துணை நடிகையும் ஆவார். 1950களின் பிற்பகுதியில் சில தமிழ், கன்னட, இந்தி மொழித் திரைப்படங்களில் நடித்துள்ளார்.
# பத்மினி பிரியதர்சினி

## வாழ்க்கைக் குறிப்பு

பத்மினி பிரியதர்சினி கேரள மாநிலத்தில் மாவேலிக்கரா என்ற ஊரில் பிறந்தவர். சென்னையில் வளர்ந்தவர். பின்னர் பெங்களூரில் நடனப் பள்ளி ஒன்றை ஆரம்பித்து, சிறந்த பல நடனக் கலைஞர்களை உருவாக்கினார். தனது நடனப் பள்ளி மாணவரக்ளுடன் ஐக்கிய இராச்சியம், அமெரிக்கா போன்ற பல நாடுகளுக்கு சென்று நடன நிகழ்ச்சிகளை நடத்தியுள்ளார். அகாதமி விருது பெற்ற லைஃப் ஒஃப் பை (2012) திரைப்படத்தில் நட்டுவனாராக நடித்தார்.
# பத்மினி பிரியதர்சினி

## குறிப்பிடத்தக்க தமிழ்ப் படங்கள்

நடனக் கலைஞராகத் தனது பணியை ஆரம்பித்த பத்மினி, பல தமிழ், தெலுங்கு, கன்னட, இந்தித் திரைப்படங்களில் நடித்துள்ளார். சகோதரி படத்தில் ஆனந்தக்கோனாரின் (ஜே. பி. சந்திரபாபு) முறைப்பெண்ணாகவும், பாலாஜியை மயக்குபவராகவும் பால்காரி வேடத்தில் நடித்தார்.  
பாத காணிக்கை படத்தில் சந்திரபாபுவின் ஜோடியாக நகைச்சுவை வேடத்தில் நடித்தார்.
# பத்மினி பிரியதர்சினி

## நடித்த (சில) திரைப்படங்கள்

#### தமிழ்

1. நெஞ்சம் மறப்பதில்லை
1. பாத காணிக்கை
1. சகோதரி
1. தேனிலவு
1. பாக்தாத் திருடன்
1. பெற்ற மனம்
1. தெய்வபலம்
1. இரத்தினபுரி இளவரசி
1. இருவர் உள்ளம்
1. மகாலட்சுமி
1. தாயைப்போல பிள்ளை நூலைப்போல சேலை
1. விடிவெள்ளி
1. அன்னையின் ஆணை (நடனம்)
1. இரு சகோதரிகள் (நடனம்)
1. பக்த மார்க்கண்டேயா (நடனம்)
# பத்மினி பிரியதர்சினி

## நடித்த (சில) திரைப்படங்கள்

#### கன்னடம்

1. பெத்தட கல்லா
1. பக்த மார்க்கண்டேய
1. தோ பெஹெனென் (1959)
# ஐத்தரேய பிராமணம்

**ஐத்தரேய பிராமணம்** என்பது, இந்தியாவின் மிகப் பழைய புனித நூல்களில் ஒன்றான இருக்கு வேதத்தைச் சேர்ந்ததும், சகல சிந்தனைப் பிரிவுக்கு உரியதுமான பிராமணம் ஆகும். இது மகிதாச ஐத்தரேயா என்பவரால் எழுதப்பட்டது என நம்பும் மரபு ஒன்று உண்டு.
# ஐத்தரேய பிராமணம்

## நூலாசிரியர்

விசயநகரத்தைச் சேர்ந்தவரும் 14ம் நூற்றாண்டில் வாழ்ந்த உரையாசிரியருமான சாயனர் என்பவர் இந்நூல் முழுவதும் மகிதாச ஐத்திரேயர் என்பவரால் எழுதப்பட்டது எனக் குறித்துள்ளார். சாயனர் தான் எழுதிய நூலின் அறிமுகத்தில் "ஐத்திரேயா" என்பது தாய்வழிப் பெயர் எனக் குறிப்பிடுகிறார். இவர் எழுதியபடி, மகிதாசரின் தாயார் பெயர் "ஐத்தரா". சமசுக்கிருத மொழியில் "ஐத்தர" என்னும் சொல்லுக்கு "மற்ற" அல்லது "விலக்கப்பட்ட" என்னும் பொருள் உண்டு. ஐத்தரா முனிவர் ஒருவரின் பல மனைவியர்களுள் ஒருத்தி. முனிவர் மகிதாசரைவிட மற்ற மனைவியர்கள் மூலம் பிறந்த பிள்ளைகளிடமே கூடிய விருப்பம் கொண்டிருந்தார். ஒரு முறை முனிவர் தன்னுடைய மற்ற எல்லா மகன்களையும் தனது மடியில் இருத்திக்கொண்டு மகிதாசரைப் புறக்கணித்துவிட்டார். இதையிட்டு மகிதாசரின் கண்ணில் கண்ணீர் வருவதைக் கண்ட இத்தாரா, தனது குலதெய்வமான பூமித் தாயை வணங்கி முறையிட்டாள். பூமித்தாய் அவர்கள் முன் தோன்றி ஐத்தரேய பிராமணத்தில் அடங்கியுள்ள அறிவை மகிதாசருக்கு வழங்கினாள். ஐத்தரேய ஆரண்யகம், ஐயத்துக்கு இடமின்றி ஒரு தொகுப்பு நூலே. எனவே ஐத்தரேய பிராமணமும் பல ஆசிரியர்களால் எழுதப்பட்டதாக இருக்கக்கூடும். இப்பிராமணத்தின் இறுதித் தொகுப்பை மகிதாசர் செய்திருக்கக்கூடும் என்றும், ஆனாலும் அதையும் முடிவாகச் சொல்லமுடியாது என்றும் கீத்து கருதுகிறார். அவற்றுட் சில வருமாறு:
- ஜான் என். பிரேமர் - பொகாமு 800
- ஜான் ஜி. ஆர். போர்லோங் - பொகாமு 700 அல்லது அதற்கு முன்
- பிராங்கிளின் சவுத்வர்த் - பொகாமு 7ம் நூற்றாண்டு
- எச். எச். வில்சன் - பொகாமு 6ம் நூற்றாண்டு
- ஈ. ஜே. ராப்சன் - பொகாமு 500 (நூலின் பிந்திய பகுதிகள்)
# ஐத்தரேய பிராமணம்

## உள்ளடக்கம்

ஐத்தரேய பிராமணம், பஞ்சிகங்கள் எனப்படும் எட்டுப் பகுதிகளாகப் பிரிக்கப்பட்டுள்ளது. ஒவ்வொரு பஞ்சிகமும் ஐந்து அத்தியாயங்களிக் கொண்டது. ஐத்தரேய பிராமணத்தின் உள்ளடக்க அமைப்பு வருமாறு:  
- பஞ்சிகம் 1
- அத்தியாயம் 1: புனிதப்படுத்தல் சடங்குகள்
- அத்தியாயம் 2: அறிமுக வேள்வி
- அத்தியாயம் 3: சோமபானம் வாங்குதலும் கொண்டுவருதலும்
- அத்தியாயம் 4: பிரவர்கியம்
- அத்தியாயம் 5: தீ, சோமம், படையல்கள் ஆகியவற்றை உயர்ந்த பலிபீடத்துக்குக் கொண்டு செல்லுதல்
- பஞ்சிகம் 2
- அத்தியாயம் 1: விலங்குப் பலி
- அத்தியாயம் 2: விலங்குப் பலியும் காலைப் பாசுரங்களும்
- அத்தியாயம் 3: "அபோனப்திரிய" மற்றும் பிற சடங்குகள்
- அத்தியாயம் 4: இந்திரனுக்கும் வாயுவுக்கும், மித்திரனுக்கும் வருணனுக்கும், அசுவினுக்குமான பாகங்கள்
- அத்தியாயம் 5: அஜ்ய சாத்திரம்
- பஞ்சிகம் 3
- அத்தியாயம் 1:
- அத்தியாயம் 2: மாருத்வாத்தியவும், நிஸ்கேவல்ய சாத்திரமும்
- அத்தியாயம் 3: வைசுவதேவரும், அக்கினிமாருதவும்
- அத்தியாயம் 4: "அக்கினிஸ்தோமம்" தொடர்பில் பொதுவாகக் கவனிக்கவேண்டியவை
- அத்தியாயம் 5: வேள்வி தொடர்பான சில விவரங்கள்
- பஞ்சிகம் 4
- அத்தியாயம் 1: சோடசின்னும் ஆதிரத வேள்விகளும்
- அத்தியாயம் 2: அசுவின சாத்திரமும் கவம் ஆயனவும்
- அத்தியாயம் 3: சதகாசும் விசுவந்தும்
- அத்தியாயம் 4: "துவாதசுகக" சடங்கு
- அத்தியாயம் 5: "துவாதசுகக"வின் முதல் இரு நாட்கள்
- பஞ்சிகம் 5
- அத்தியாயம் 1: "துவாதசுகக"வின் மூன்றாம் நான்காம் நாட்கள்
- அத்தியாயம் 2: "துவாதசுகக"வின் ஐந்தாம் ஆறாம்நாட்கள்
- அத்தியாயம் 3: "துவாதசுகக"வின் ஏழாம் எட்டாம் நாட்கள்
- அத்தியாயம் 4: "துவாதசுகக"வின் ஒன்பதாம் பத்தாம் நாட்கள்
- அத்தியாயம் 5: அக்கினிஹோத்திரமும் பிராமண குருவும்
- பஞ்சிகம் 6
- அத்தியாயம் 1:
- அத்தியாயம் 2:
- அத்தியாயம் 3:
- அத்தியாயம் 4:
- அத்தியாயம் 5:
- பஞ்சிகம் 7
- பஞ்சிகம் 8
# திருக்கருவைப் பதிற்றுப்பத்தந்தாதி

**திருக்கருவைப் பதிற்றுப்பத்தந்தாதி** அந்தாதி வகையைச் சேர்ந்த ஒரு நூலாகும்.
# திருக்கருவைப் பதிற்றுப்பத்தந்தாதி

## அமைப்பு

இந்நூல் அதிவீரராம பாண்டியரால் திருநெல்வேலி மாவட்டம், சங்கரன்கோயில் வட்டம், சங்கரன்கோவில் ஊராட்சி ஒன்றியத்தில் வைப்பாற்றின் தென்கரையில் கரிவலம்வந்தநல்லூர் என்றும் திருக்கருவை என்றும் அழைக்கப்படும் ஊரில் அமைந்துள்ள சிவபெருமானைப் போற்றிப் பாடப்பெற்றதாகும். இதனைக் குட்டித் திருவாசகம் என்பர். இவ்வந்தாதியையும் இதை ஒத்த இரண்டு அந்தாதிகளையும் இவருடைய தமையனார் வரதுங்கராம பாண்டியர் இயற்றியதாகக் கூறுவோரும் உளர். ஆனால் இவற்றை அதிவீரராம பாண்டியரே இயற்றினார் என்பது பெரும்பாலானோர் கருத்தாகும்.
# திருக்கருவைப் பதிற்றுப்பத்தந்தாதி

## பாடல் - எடுத்துக்காட்டு

பாடல் 62
:இருக்கினும் நிற்கும்போதும் கண் துயிலும்போதும்
:பொருக்கென நடக்கும்போதும் பொருந்தி ஊண் துய்க்கும்போதும்
:மருக்கிதழ்க் கனிவாயாரை முயங்கி நெஞ்சு அழியும் போதும்
:திருக்களா உடைய நண்பா சிந்தை உன் பாலது ஆமே
பாடல் 63
:சிந்தனை உனக்குத் தந்தேன் திருவருள் எனக்குத் தந்தாய்
:வந்தனை உனக்குத் தந்தேன் மலரடி எனக்குக் தந்தாய்
:பைந்துணர் உனக்கும் தந்தேன் பரகதி எனக்குத் தந்தாய்
:கந்தனைப் பயந்த நாதா கருவையில் இருக்கும் தேவே
பாடல் 69
:அதிசயம் உளத்தில் காட்டி அகம் புறம் தானாக் காட்டி
:துதி செயக் கவினாக் காட்டித் தெடக்கு அறா நேயம் காட்டி
:மதியினில் களிப்பும் காட்டி வந்து எனை ஆண்டுகொண்டான்
:கதி என உலகம் போற்றக் களா நிழல் அமர்ந்த நாதன்.
# திருக்கருவைப் பதிற்றுப்பத்தந்தாதி

## பிற இரு அந்தாதிகள்

இவரே கலித்துறை அந்தாதி, வெண்பா அந்தாதி என இரு வேறு அந்தாதிகள் பாடியுள்ளதால் வேறுபடுத்திக் காட்டுவதற்காகப் பதிற்றுப்பத்தந்தாதி என்று பெயரிட்டுள்ளார் என அறியலாம். இவை மூன்றும் கருவை அந்தாதிகள் என அழைக்கப்படுகின்றன.
# திருக்கருவைப் பதிற்றுப்பத்தந்தாதி

## பிற நூல்கள்

இவர் மேற்கண்ட பதிற்றுப்பந்தாதியுடன், திருக்கருவை கலித்துறை அந்தாதி, திருக்கருவை வெண்பா அந்தாதி, நறுந்தொகை என்ற சிறுநூல்களையும் இயற்றியுள்ளார். இவர் இயற்றிய பிற நூல்கள் நைடதம், கூர்மபுராணம், இலிங்கபுராணம், காசிக்காண்டம் ஆகியவையாகும். வடமொழியிலிருந்து மொழிபெயர்த்துத் தமிழில் நூல்கள் எழுதியுள்ள நிலையில் இவருக்கு வடமொழிப்புலமையும் உள்ளது என்பதை நன்கறிய முடியும்.
# திருக்கருவைப் பதிற்றுப்பத்தந்தாதி

## ஆசிரியர்கள்

இவருக்குக் கல்வி கற்பித்தவர் சுவாமிநாத தேவர், தீக்கை செய்தவர் அகோர சிவாச்சாரியார்.
# சித்திர எழுத்து

, ஆந்தை, 'வெதுப்பி', மடிந்த துணி ]]
**சித்திர எழுத்து** (*Hieroglyph*) என்பது, பண்டைய எகிப்தியர்கள் தங்களின் கோயில்களிலும், வெற்றித் தூண்களிலும், மற்றும் பிற நினைவுச் சின்னங்களிலும் வெட்டியதும், செதுக்கியதும, மற்றும் வரைந்ததுமான எழுத்துக்களாகும்.
# சித்திர எழுத்து

## உருவ எழுத்துக்கள்

எகிப்தியர்கள் முதலில் சூரியன், மலர், மற்றும் கண் போன்ற பொருட்களைக்
குறிப்பதற்கு அவற்றின் உருவங்களையே சித்திரங்களாக எழுதிவந்தனர். பின்னர், இந்த முறை மிகுந்த கடினமாகவும், நெடுங்காலம் பிடிப்பதாகவும், ஏராளமான உருவங்களையும் பயன்படுத்த வேண்டிதாகவுமிருந்ததால் 'உருவ எழுத்தைத்' (*Pictograph*) தவிர்த்தனர்.
# சித்திர எழுத்து

## கருத்தெழுத்துக்கள்

'கருத்தெழுத்தைப்' (*Ideograph*) பயன்படுத்தத் தொடங்கினார்கள். அம்புகள் பாய்வதுபோல் வரைந்து போர் என்பதை குறித்தனர், மேலும் கண் எழுதி அதன் கீழ் செங்கோல் எழுதினால் அது ஒரு அரசன் என்பதை குறிக்கும். அதன் பின்னர் சொற்களையும், சொல்லின் பகுதிகளையும் குறிப்பதற்கான படிமங்களை பயன்படுத்தினார்கள். கல் என்று படிப்பதைக் குறிக்கும் சொல்லை எழுதுவதற்கு அதே ஒலியையுடைய கல் (பாறையின் ஒருபகுதி) என்ற பொருளின் உருவத்தை எழுதுவது போன்ற இந்த முறை, மற்றும் இந்த உருவங்கள் 'சொல் அடையாளங்கள்' (*Word-Signs*) எனப்படும்.
# சித்திர எழுத்து

## நெடுங்கணக்கு

அதன்பிறகு வந்த காலங்களில், நெடுங்கணக்கு (*Alphabet*) முறைபோன்ற ஒன்றை உருவாக்கினார்கள். பொதுவாக மற்ற மக்கள் அனைவரும் நெடுங்கணக்கு முறையை உருவாக்கியப் பின் உருவ எழுத்தையும், கருத்தெழுத்தையும், மற்றும் சொல்லெழுத்தையும் பயன்படுத்துவதில்லை, ஆனால் எகிப்தியர்கள் 24 ஒலிகளுடைய நெடுங்கணக்கை உருவாக்கியப் பின்பும், அதற்கு முந்தைய முறைகளையும், சுமார் கி. மு 3000 முதல், கி. பி 6ஆம் நூற்றாண்டு வரையிலும் கையாண்டுள்ளார்கள்.  
ஆதியில், எகிப்தியர்கள் தங்கள் சித்திர எழுத்துக்களைக் கல்லாலான நினைவுச் சின்னங்களில் பொறிப்பதற்கே பயன்படுத்தி வந்தனர். உளியையும், சுத்தியலையும் கொண்டே வெட்டப்பட்ட இச்சித்திர எழுத்துக்கள், சின்னங்களை அழகுபடுத்தவும் உதவின.
# மீரா நந்தா

**மீரா நந்தா** என்பவர் அமெரிக்காவில் வாழும் இந்தியாவைச் சேர்ந்த கல்வியாளர் வரலாற்றாளர் பெண்மணி ஆவார். அறிவியல், மதம், தத்துவம் ஆகிய துறை நூல்களை எழுதியுள்ளார்.
# மீரா நந்தா

## கல்வித்தகுதி

தில்லி இந்தியத் தொழில் நுட்பக் கழகத்தில் அறிவியல், மெய்யியல் ஆகியவற்றைக் கற்று ஆய்வுப் பட்டம் பெற்றார்.
மேலும் ரென்சேலர் பாலிடெக்னிக்கில் அறிவியலில் முனைவர் பட்டமும் பெற்றார்.
# மீரா நந்தா

## பணிகள்

2005-2007 ஆம் ஆண்டு காலத்தில் ஜான் டெம்பிள்டன் அறக்கட்டளையில் மதம், அறிவியல் ஆகியவற்றை ஆராயும் கல்வியாளராகவும், 2009 இல் ஜவகர்லால் நேரு பல்கலைக்கழகத்தில் அட்வான்சு ஆராய்ச்சியில் ஈடுபடும் பேராசிரியராகவும் பணியில் இருந்தார்
மதம் தொடர்பாகப் பல நூல்களை எழுதியுள்ளார். நவீன அறிவியலை பழமைச் சிந்தனைகளுடன் தொடர்புப் படுத்திக் காட்டும் இக்கால அரசியல் நிலைகளைச் சுட்டிக் காட்டி எழுதி வருகிறார்.
# மீரா நந்தா

## எழுதிய நூல்களில் சில

- காவியில் அறிவியல்
- கடவுள் சந்தை
- மத உரிமைகளின் தவறுகள்
- இன்றைய ஆயுர்வேதம்
# 1971 இந்தியா-பாக்கிஸ்தான் போர்

**1971 இந்திய-பாக்கிஸ்தான் போர்** (*Indo-Pakistani War of 1971*) என்பது 1971 இல் வங்காளதேச விடுதலைப் போர் காலத்தில் இந்தியாவுக்கும் பாக்கித்தான்னுக்கும் இடையில் நடைபெற நேரடிச் சண்டையைக் குறிக்கின்றது. 3 திசம்பர் 1971 அன்று 11 இந்திய வான்படை முகாம்களின் மீது பாக்கித்தான் வலிந்த தாக்குதலை மேற்கொண்டதும் இந்தியா கிழக்கு பாக்கிஸ்தான் விடுதலைப் போருக்குள் நுழைந்தது. இப்போர் 13 நாட்கள் நீடித்து, வரலாற்றில் மிகவும் குறுகிய காலம் நடைபெற்ற போராக இடம்பிடித்தது.
# 1971 இந்தியா-பாக்கிஸ்தான் போர்

## லோங்கேவாலா சண்டை

இராஜஸ்தான் மாநிலத்தில் நடைபெற்ற லோங்கேவாலா சண்டையில் பாகித்தான் இராணுவம் 30 முதல் 40 போர் டாங்கிகளுடன் 2,000–3,000 வரையிலான படையினர் போரிட்டனர். இந்திய வான்படையின் போர் வானூர்திகள் பாகிஸ்தான் போர் டாங்கிகளை தாக்கி அழித்தன. போரின் முடிவில் பாகித்தான் தோற்றது. பாகித்தான் இராணுவம் தரப்பில் 200 வீரர்கள் கொல்லப்பட்டனர், 36 போர் டாங்கிகள் அழிக்கப்பட்டது மற்றும் 500+ கவச வாகனங்கள் அழிக்கப்பட்டது.
இப்போரில் வீர தீர சாகசங்கள் செய்த மேஜர் குல்தீப் சிங் சந்த்புரிக்கு மகா வீர சக்கரம் வழங்கப்பட்டது.
# 1971 இந்தியா-பாக்கிஸ்தான் போர்

## வெளிநாட்டு எதிர்வினை மற்றும் ஈடுபாடு

### சோவியத் ஒன்றியம் மற்றும் ஐக்கிய அமெரிக்கா

இந்தியாவுக்கு எதிராக ஐக்கிய அமெரிக்கா அல்லது சீனா நடவடிக்கைகளை மேற்கொண்டால் சோவியத் ஒன்றியம் பதில் நடவடிக்கைகளை மேற்கொள்ளும் என இந்தியாவிற்குச் சோவியத் ஒன்றியம் உறுதியளித்தது. இந்த உறுதி 1971 ஆகத்து மாதம் கையொப்பமிடப்பட்ட இந்திய சோவியத் நட்புறவு மற்றும் ஒத்துழைப்பு ஒப்பந்தத்தில் குறிப்பிடப்பட்டது.  
அமெரிக்க ஐக்கிய நாடுகள் பாக்கித்தான் பக்கம் நின்றது. பாக்கித்தானுக்கு அரசியல், பொருளாதார மற்றும் பொருளுதவி செய்தது. வங்காளதேச உள்நாட்டுப் போரில் தலையிட மறுத்தது. பாக்கித்தான் மீது இந்தியா படையெடுத்தால் இந்தியத் துணைக் கண்டத்தில் சோவியத் ஆதிக்கம் அதிகமாகும் என அமெரிக்க அதிபர் நிக்சன் அச்சம் கொண்டார். உலக அரங்கில் ஐக்கிய அமெரிக்காவின் நிலை மற்றும் இப்பிராந்தியத்தில் அமெரிக்காவின் புதிய கூட்டாளியான சீனாவின் நிலையையும் அது பாதிக்கும் என அவர் கருதினார். பாக்கிஸ்தானுக்கு இராணுவ உதவிகளை அளிக்க ஈரானை நிக்சன் ஊக்குவித்தார். கிழக்குப் பாக்கித்தானில் பாக்கித்தானிய இராணுவம் இனப்படுகொலையில் ஈடுபடுவதைப் பற்றி அமெரிக்க அதிகாரிகள் அளித்த தகவல்களையும் நிக்சன் பொருட்படுத்தவில்லை. இந்தியா படைகளைப் பின்வாங்க வேண்டுமென நிக்சன் மற்றும் கிசிங்கர் சோவியத்துகளிடம் அதிக அழுத்தத்தைக் கொடுத்தனர்.  
கிழக்கில் பாக்கித்தானின் தோல்வி உறுதி என்று தெரிந்தபோது நிக்சன் வானூர்தி தாங்கிக் கப்பல் ஒன்றை வங்காள விரிகுடாவில் போருக்கு ஆயத்தமான நிலையில் வரவழைத்தார். 11 திசம்பர் 1971ஆம் ஆண்டு அந்தக் கப்பல் மற்றும் அதன் துணைக் கப்பல்கள் வங்காள விரிகுடாவை வந்தடைந்தன. ஐக்கிய இராச்சியமும் அதன் பங்குக்கு ஒரு வானூர்தி தாங்கிக் கப்பலைக் கொண்ட கப்பல்களின் குழுவை அனுப்பி வைத்தது.  
6 மற்றும் 13 திசம்பர் அன்று, சோவியத் கப்பல் படையானது விளாதிவசுத்தோக்கிலிருந்து இரண்டு கப்பல் குழுக்களை அனுப்பியது. அந்தக் கப்பல் குழுவானது இந்திய பெருங்கடலில் 18 திசம்பர் 1971 முதல் 7 சனவரி 1972 வரை ஐக்கிய அமெரிக்காவின் கப்பல் குழுவைப் பின்தொடர்ந்தது. இந்திய பெருங்கடலில் ஐக்கிய அமெரிக்காவின் கப்பல் குழுவால் ஏற்படுத்தப்பட்ட அச்சுறுத்தலை நீக்குவதற்காக சோவியத்து ஒன்றியம் ஒரு அணு ஆயுத நீர்மூழ்கிக் கப்பலையும் கொண்டுவந்தது.
# இந்திய-பாக்கித்தானிய போர்களும் முரண்பாடுகளும்

1947 இல் இந்தியப் பிரிப்பினைத் தொடர்ந்து இந்தியாவும் பாக்கித்தானும் நான்கு போர்களில் ஈடுபட்டதோடு, ஒரு அறிவிக்கப்படாத போர், பல எல்லைச் சண்டைகள், இராணுவ விலக்கிச் செல்லல்கள் என்பவற்றிலும் ஈடுபட்டுள்ளன.  
காசுமீர் பிரச்சினை நேரடியாகவோ அல்லது மறைமுகமாகவோ முக்கியக் காரணியாக, இரு நாடுகளுக்கும் இடையிலான எல்லாப் பெரிய முரண்பாடுகளிலும் இருந்து வருகின்றது. அதில் 1971 இந்திய-பாக்கிஸ்தான் போர் காசுமீர் பிரச்சினையுடன் தொடர்புபடவில்லை.
# இந்திய-பாக்கித்தானிய போர்களும் முரண்பாடுகளும்

## பின்னணி

இரண்டாம் உலகப் போரின் விளைவாக படைக்கலைப்புச் செய்ததினால் ஏற்பட்ட பொருளாதார அழுத்தத்தை ஈடுகொடுக்க பெரிய பிரித்தானியாவும் பிரித்தானிய இந்தியாவும் ஈடுபட்டபோது இந்தியப் பிரிப்பு ஏற்பட்டது. பிரித்தானிய இந்தியாவிலிருந்து விடுதலை கிடைக்கும்போது சுதந்திரமான, சமமான "பாக்கிஸ்தான்", "இந்துஸ்தான்" என்பனவற்றுக்கான தெளிவான பிரிப்பு ஒன்றை அடைவது முசுலிம் நாட்டுக்கான விருப்பத்தினைக் கொண்டிருந்தவர்களின் நோக்கமாகவிருந்தது.
# சொர்க்கத்தின் கண்

**சொர்க்கத்தின் கண்** (*Five hundred-metre Aperture Spherical Telescope*) என்பது சீன நாட்டில் குயிசூ என்ற மாகாணத்தில் அமைக்கப்பட்டுள்ள உலகிலே பெரிய வானொலி அதிர்வெண் தொலைநோக்கி ஆகும். இதன் அளவு 500 மீற்றர்கள் அதாவது 30 கால்பந்தாட்ட திடல்களின் அளவைக் கொண்டதாக உள்ளது. இத்தொலைநோக்கி இயற்கையான சமதள இடத்தில் அமைக்கப்பட்டுள்ளது. சீனா இதனைத் தயாரிக்க ஒரு லட்சம் கோடிக்கும் மேல் செலவு செய்து உள்ளது. இத்தொலைக்காட்சி முக்கியமாக வேற்றுல வாசிகளைப் பற்றிய தேடலுக்காகவே உருவாக்கப்பட்டுள்ளது.
# மஞ்சள் ஊசித்தட்டான்

**மஞ்சள் ஊசித்தட்டான்** (*Coromandel Marsh Dart*) என்பது ஊசித்தட்டான் என்ற இனத்தைச் சார்ந்த சியனோகிரோடெயா (Coenagrionidae) என்ற குடும்பத்தின் சிறிய பூச்சி வகை ஆகும்.
# மஞ்சள் ஊசித்தட்டான்

## பரவல்

இவ்வகையான தட்டான்கள் தெற்கு ஆசியா பகுதியில் அமைந்துள்ள இந்தியா, இலங்கை, நேபாளம், பாகிசுதான் போன்ற நாடுகளில் காணப்படுகிறது.
# மஞ்சள் ஊசித்தட்டான்

## ஆய்வு

இவ்வகையான பூச்சிகள் பொதுவாக ஆய்வகம் சார்ந்த சோதனைக்கு பயன்படுத்தப்படுகிறது.
# விக்கிப்பீடியா:செய்திகளில்

| <small>viewrelated changes</small> | } |
| --- | --- |  
முன்பக்கத்தில் இடம் பெறும் ***செய்திகளில்*** பிரிவு தற்போது நடைபெறும் நிகழ்வுகள் தொடர்புபட்ட கட்டுரையை நேரடியாக முன்பக்கத்தில் காட்சிப்படுத்தி, செய்தியை வழங்கி வருகின்றது. இது விக்கிப்பீடியாவை பெரும் கலைக்களஞ்சியமாக உருவாக்குதல் என்ற மைய நோக்கத்திற்கு உதவி செய்கிறது.  
விக்கிப்பீடியா ஒரு இணை செய்தித்தாள் அல்ல, புத்தாக்க ஆய்வு என்பது இங்கும் கடைப்பிடிக்கப்படுகின்றது.
# விக்கிப்பீடியா:செய்திகளில்

## நோக்கம்

- வாசிப்பவர்கள் விரைவாக செய்தி தொடர்பான கட்டுரைகளைக் கண்டுபிடித்து வாசிக்க உதவுதல்.
- தரமான கட்டுரைகளைக் காட்சிப்படுத்த உதவுதல்.
- வாசிப்பவர்கள் குறித்த விடயத்தில் ஆர்வமாக இல்லாவிடினும், அவர்கள் ஆர்வத்தை தூண்ட உதவுதல்.
- விக்கிப்பீடியாவை ஊக்கமிக்க வளமாக மாற்றுதல்.
# விக்கிப்பீடியா:செய்திகளில்

## செய்திக்கான தகுதிகள்

- செய்திக்கான "குறிப்பிடத்தக்க" முக்கியத்துவமுள்ள விடயம் கொண்டிருத்தல்
- கட்டுரை இற்றைப்படுத்தப்பட்டு, நடப்புச் செய்தியைக் கொண்டதாக இருத்தல்.
- செய்தியுடன் தொடர்புடைய கட்டுரை இணைக்கப்பட்டு இருத்தல் வேண்டும்.
# விக்கிப்பீடியா:செய்திகளில்

## பிரிவுகள்

### படிமங்கள்

கட்டுப்பட்ட உள்ளடக்கம் கொண்ட படிமங்களை காட்சிப்படுத்த முடியாது. ஆகவே விக்கிமீடியா பொதுவகத்தில் உள்ள படிமங்கள் ஏற்புடையவை. ஆயினும், அவற்றின் பதிப்புரிமம் தொடர்பான நிலையைக் கண்டு காட்சிப்படுத்துவது ஏற்புடையது.
# விக்கிப்பீடியா:செய்திகளில்

## பிரிவுகள்

### அண்மைய இறப்பு

அண்மைய இறப்பு தொடர்பான, குறிப்பிடத்தக்க நபர்களை இங்கு இடலாம். இறப்பு தொடர்பில் தனியான, குறிப்பிடத்தக்க கட்டுரை இருந்தால் மட்டும் இப்பகுதியில் இடுவதைத் தவிர்த்து மேலுள்ள பகுதியில் இடலாம். எ.கா: ஒசாமா பின் லாடனின் மரணம்
# விக்கிப்பீடியா:செய்திகளில்

## பிரிவுகள்

### பிற நிகழ்வுகள்

தொடர் நிகழ்வுகளை இங்கு இடலாம். எ.கா: விளையாடடுத் தொடர்கள், தொடர்ச்சியான யுத்தங்கள்.
# விக்கிப்பீடியா:செய்திகளில்

## தொடர்புபட்டது

- :en:Wikipedia:How the Current events page works
- :en:Wikipedia:In the news/Administrator instructions
# சப்த மங்கைத் தலங்கள்

**சப்த மங்கைத் தலங்கள்** என்பவை, சப்த மாதாக்களான பிராம்மி, மகேஸ்வரி, கௌமாரி, வைஷ்ணவி, வராகி, இந்திராணி, சாமுண்டீஸ்வரி ஆகியோர் வழிபட்ட சிவாலயங்களாகும். சிவபெருமானை வழிபட்ட சப்த கன்னியருக்கு ஒவ்வொரு தலத்திலும் சிவபெருமானின் ஒவ்வொரு அங்கங்களும், ஆயுதங்களும் காட்சியளித்தன.  
நெற்றிக் கண் தரிசனம், கங்காதேவி தரிசனம், திரிசூல தரிசனம், பாத தரிசனம், உடுக்கை தரிசனம், மூன்றாம் பிறை தரிசனம், நாக தரிசனம் ஆகிய ஏழு தரிசனங்கள் கிடைக்கப்பெற்றதாக கூறுவர். இச்சிவாலயங்களை அநவித்யநாதசர்மா, அனவிக்ஞை தம்பதிகளும் வழிபட்டு பேரு பெற்றதாக கூறுவர்.
# சப்த மங்கைத் தலங்கள்

## பல்லக்கு திருவிழா

சப்த மங்கைத் தலங்களில் முதன்மையானதான சக்கராப்பள்ளியின் பெருமானும் அம்பாளும், காசியிலிருந்து வந்த அநவித்யநாதசர்மா, அனவிக்ஞை தம்பதிகளைப் போல பிற சப்த மங்கைத் தலங்களை பல்லக்கில் சென்று காணுவதை பல்லக்குத் திருவிழா என்று மக்கள் கொண்டாடுகிறார்கள். இந்நிகழ்வின் அம்மனும், பெருமானும் உற்சவர்களாக பல்லக்கில் எழுந்தருளி பக்தர்களோடு தலங்களுக்குச் செல்கின்றனர்.
# ஆர்தர் பெரிடேல் கீத்து

**ஆர்தர் பெரிடேல் கீத்து** (Arthur Berriedale Keith) (5 ஏப்ரல் 1879 - 6 அக்டோபர் 1944) இசுக்காட்லாந்தைச் சேர்ந்த அரசியல்சட்ட சட்டவல்லுனரும், சமசுக்கிருதம், இந்தியவியல் அறிஞரும் ஆவார். இவர் எடின்பரோ பல்கலைக்கழகத்தில் சமசுக்கிருதத்துக்கான அரசப் பேராசிரியராகவும், அரசியல்சட்ட வரலாற்றுக்கான விரிவுரையாளராகவும் பணியாற்றினார். 1914 முதல் 1944 வரை 30 ஆண்டுகள் கீத்து இப்பணியில் இருந்தார்.
# இரு சகோதரிகள்

***இரு சகோதரிகள்*** ஒரு இந்திய தமிழ் திரைப்படமாகும். 1957-ஆம் ஆண்டு வெளியான இத்திரைப்படத்தில் ஜெமினி கணேசன், சாவித்திரி, எம். என். நம்பியார் முதலியோர் பிரதான பாத்திரங்களில் நடித்தனர்.
# இரு சகோதரிகள்

## திரைக்கதை

சரோஜா, லலிதா இரு சகோதரிகள். ஒருவருக்கொருவர் எப்போதும் சண்டை போட்டுக் கொண்டே இருப்பது அவர்கள் வழக்கம். இவர்களை ஒற்றுமைப்படுத்த முடியாமல் தாயார் இறந்துவிடுகிறாள்.  
பஞ்சரத்தின பாகவதர் என்ற ஒரு நடன, சங்கீத ஆசிரியர் சகோதரிகளுக்கு உதவுகிறார். லலிதாவை காலேஜில் படிக்க சென்னைக்கு அனுப்புகிறார். சரோஜாவுக்கு பூபதியாபிள்ளை வீட்டில் வேலை வாங்கிக் கொடுக்கிறார்.  
பூபதியாபிள்ளையின் மகன் டாக்டர் சுந்தரம் சிற்றன்னையின் கொடுமை தாங்காது வீட்டை விட்டு வெளியேற முற்படுகிறான். சரோஜா அவனைச் சமாதானப்படுத்தி வீட்டில் தங்க வைக்கிறாள். சுந்தரத்துக்கு சரோஜாவைத் தன் வாழ்க்கைத் துணையாக்க வேண்டும் என்ற விருப்பம் ஏற்பட்டு அதற்கு முயற்சி செய்கிறான்.  
சென்னைக்கு படிக்கச் சென்ற லலிதா அங்கு பணத்தைப் பறிகொடுக்கிறாள். வாசுதேவன் என்பவன் அவளுக்கு உதவுகிறான். ஆனால் அவன் அவளை ஏமாற்றி அவளை ஒரு குழந்தைக்குத் தாயாக்கிவிட்டு தப்பி விடுகிறான்.  
லலிதா குழந்தையுடன் ஊருக்கு வந்து சரோஜாவிடம் செல்கிறாள். சரோஜா லலிதாவின் நிலையைக் கண்டு மானம் மரியாதையைக் காப்பாற்றத் தன் வேலையையும் சுந்தரத்தின் அன்பையும் துறந்து லலிதாவுடன் செல்கிறாள்.  
சுந்தர் சரோஜாவைத் தேடி அலைகிறான். ஒரு நாள் சரோஜாவைக் கண்டு விட்டான். ஆனால் அவள் ஒரு குழந்தையைச் சீராட்டிக் கொண்டிருப்பதைக் கண்டு மனம் மாறி அந்த இடத்தை விட்டு அகன்று விடுகிறான்.  
சரோஜா என்ன செய்வதென்று தெரியாமல் தவிக்கிறாள். கடிதம் எழுதி பாகவதரை வரவழைக்கிறாள்.  
லலிதாவைக் கெடுத்தவனைக் கண்டு பிடித்து அவளை அவனிடம் ஒப்படைக்க வேண்டும். சுந்தரத்துக்குத் தான் குற்றமற்றவள் என நிரூபிக்க வேண்டும்.  
பாகவதரின் உதவியுடன் சரோஜா என்ன செய்தாள் என்பது தான் திரைக்கதை.
# இரு சகோதரிகள்

## நடிகர்கள்

| நடிகர் | வேடம் |  |
| --- | --- | --- |
| ஜெமினி கணேசன் | *சுந்தர்* |  |
| எம். என். நம்பியார் | *வாசுதேவன்* |  |
| டி. எஸ். துரைராஜ் | *பஞ்சரத்ன பாகவதர்* |  |
| வி. கே. ராமசாமி | *சுப்பையா பிள்ளை* |  |
| சாவித்திரி | *சரோஜா* |  |
| கிரிஜா | *லலிதா* |  |
| டி. பி. முத்துலட்சுமி | *பொன்னம்மாள்* |  |
| சி. கே. சரஸ்வதி | *மங்கம்மா* |  |
| பத்மினி பிரியதர்சினி | நடனம் | } |